जिप सदस्य ने निकाला विजय जुलूस
गुवा| नोवामुंडीभाग एक से जिला परिषद सीट पर जीत कर आए प्रत्याशी शंभू हाजरा पासवान ने रविवार को गुवा में विजय जुलूस निकाला। सर्वप्रथम रविवार सुबह 11 बजे उनका काफिला हीरजी हटिंग पहुंचा। यहां पहुंचने पर समर्थकों ने उनका स्वागत किया। इसके बाद उनका काफिला लालजी हटिंग, पौरुष हटिंग पहुंचा। इसके बाद वे गुवा बाजार पहुंचे जहां कई गणमान्य लोगों ने उन्हें फूल माला पहनाकर स्वागत किया। इनमें थाना प्रभारी राजेंद्र चौधरी, वयोवृद्ध संघी छेदी अग्रवाल समेत कई अन्य रहे। इसके बाद विवेक नगर, कल्याण नगर, कैलाश नगर, बिरसा नगर समेत अन्य कई जगह वे पहुंचे। हर जगह उनका स्वागत आतिशबाजी एवं फूलमालाओं से किया गया। मौके पर शेख शेख समीर, मदन अग्रवाल समेत अन्य मौजूद रहे।
hin_Deva hin_Deva